Ilija Studen

**Ilija Studen** (rođen 31. augusta 1967) jest austrijski i bosanskohercegovački preduzetnik, industrijalac i investitor. Suosnivač je i predsjednik STUDEN & Co Holdinga, dioničarskog društva koje se dominantno bavi poljoprivrednim poduzetništvom. Ilija Studen je sa svojim dioničarskim društvom razvio međunarodni biznis koja pokriva preradu, trgovinu i distribuciju poljoprivrednih dobara kao što su: šećer, jestiva ulja, uljarice, žitarice i kahva.

Ilija Studen živi i radi na relaciji Dubai, Beč i Brčko.

## Rani život i obrazovanje 
Rođen je 31. augusta 1967. godine u Bihaću. Njegov otac je upravljao jednom od vodećih firmi za distribuciju prehrambenih proizvoda, dok je njegova majka radila kao službenica u osiguranju. Ilija Studen završio je osnovnu školu i srednju Elektrotehničku školu u Bihaću. Tokom školskih dana bio je aktivan šahista što mu je omogućilo da učestvuje na turnirima i proputuje čitavu Jugoslaviju. Nakon vojne službe u Derventi Studen se 1986. godine seli u Zagreb, gdje studira elektroinženjerstvo, i gdje još kao student pokazuje osobine preduzetnika kroz prodaju računara i druge tehničke opreme. Rastuća politička napetost prije raspada Jugoslavije navela je Studena da se preseli u Beč.

## Profesionalna karijera 
Suosnivač je STUDEN & Co GmbH 1992. godine u Beču kada mu je bilo tek 25 godina. Kompanija je počela s izvozom osnovnih prehrambenih namirnica kao što su pšenično brašno, jestivo ulje i šećer iz Austrije, Mađarske i Njemačke. Distribucija mineralnog ulja bila je također, jedan od njegovih prvih poduhvata (danas, CEROL benzinske pumpe se nalaze širom Bosne i Hercegovine).

Od samog početka, cilj STUDEN grupe bio je uspostavljanje objedinjenog poljoprivrednog preduzetništva koje će nabavkom robe iz čitavog svijeta osigurati najkonkurentnije cijene. Studen je predvidio da će strateško partnerstvo duž lanca nabavke biti neophodno za stvaranje održivog modela poslovanja, što je dovelo do saradnje i zajedničkih poduhvata s najvećim austrijskim tržišnim poduzetnicima.

Ilija Studen je prepoznao veliki potencijal u unapređivanju sektora jestivoga ulja, što je dovelo do saradnje sa VFI-om (VEREINIGTE FETTWARENINDUSTRIE)[[Ilija Studen#cite%20note-9|[9]]], vodećim proizvođačem jestivog ulja u Austriji, s kojim je poslije privatizovao i modernizovao fabriku BIMAL u Bosni i Hercegovini, koja je postala jedna od vodećih proizvođača jestivog ulja u Jugoistočnoj Evropi[[Ilija Studen#cite%20note-10|[10]]].

Drugo uspješno partnerstvo uspostavljeno je s austrijskim proizvođačem šećera, grupom AGRANA, što je dovelo do zajedničkog poduhvata na području Zapadnog Balkana[[Ilija Studen#cite%20note-11|[11]]].

Kada je Brazil doživio poljoprivredni razvoj u kasnim 1990-im i ranim 2000-im, Studen je otvorio ured u Sao Paolu kako bi unaprijedio poslovanje nabavke roba. Zauzvrat, Brazil je postao sve važniji izvor poljoprivrednih proizvoda za tržište Jugoistočne Evrope. Između ostalih, poslovna grupa je počela i sa trgovinom sirove kahve. Danas je STUDEN grupa značajan dobavljač sirove kahve širom Jugoistočne Evrope. Rast ovog dijela poslovanja je nastavio putem kupovine fabrike za prženje kahve u Gradačcu, i njenim integrisanjem u Brčko u okvir Agroindustrijskog kompleksa STUDEN Holdinga[[Ilija Studen#cite%20note-12|[12]]].

U istom razdoblju, izgrađena je STUDEN-AGRANA Rafinerija šećera u Bosni i Hercegovini[[Ilija Studen#cite%20note-13|[13]]]. Danas, ovo strateško partnerstvo sa AGRANA grupom osiguralo je vodeće tržišno mjesto na području Zapadnog Balkana.

Samo nekoliko godina poslije, Studen je ušao u proizvodnju pšeničnog brašna kroz akviziciju kompanije ŽITOPROMET[[Ilija Studen#cite%20note-14|[14]]][[Ilija Studen#cite%20note-15|[15]]].

Povećana internacionalizacija poslovanja dovela je STUDEN grupu do širenja ka istoku i do uspostave ureda u Dubaiju kao regionalnog  središta trgovanja robom. Ključna distributivna tržišta na Bliskom Istoku su: Turska, Izrael, Palestina, Saudijska Arabija i UAE.

Agroindustrijski kompleks STUDEN Holdinga u Brčkom je jedan od najvećih kompleksa u regiji i često je mjesto posjeta međunarodnih zvaničnika i diplomata. STUDEN Holding je i najveći investitor u prehrambenu industriju Bosne i Hercegovine.

## Nagrade i priznanja 
## Reference 
Kategorija:Rođeni 1967.
Kategorija:Biografije, Bihać